Euphydryas

Euphydryas er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene. Det forekommer fire arter i Norge.


== Utseende ==

Små til middelsstore (vingespenn 25 – 50 mm) sommerfugler, relativt spinkelt bygde. Som hos de aller fleste flikvinger er frambeina reduserte. Sugesnabelen er velutviklet, antennene middels lange og tydelig kølleformede. Vingene er avrundede, ikke flikete langs ytterkanten, og nokså avlange i formen. Oversiden er oransje med mer eller mindre utbredt, brunt nettmønster Bakvingenes underside har vekselvise hvite og brunlige tverrbånd, kantet med svart, ofte også røde flekker. Larvene er dekket med torner, puppene knudrete.


== Levevis ==
Rutevingene er ikke spesielt sterke flygere, og de fleste artene er nokså stedbundne med små, lokale kolonier. De finnes særlig på blomsterenger, og de fleste nordiske artene har larver på planter i maskeblomstfamilien (Scrophulariaceae). Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. De overvintrer som larver.


== Mange truede arter ==
Rutevingene lever ofte på sjeldne lokalitetstyper, og de har begrenset spredningsevne. Dette har medført at forholdsvis mange arter i denne gruppen er utrydningstruede. Et kjent eksempel er den sterkt truede, nordamerikanske arten Euphydryas editha.


== Systematisk inndeling / norske arter ==

Slekten blir delt opp i flere uformelle artsgrupper som trolig (forhåpentligvis?) representerer monofyletiske grupper.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien Nymphalinae Swainson, 1827
rutevinger, Melitaeini Newman, 1869 – ca. 230 arter, alle verdensdeler
Euphydryina – bare én slekt
Slekten Euphydryas Scudder, 1872 – 14 arter, Holarktisk, tre arter i Norden:
Euphydryas (i snever forstand)-artsgruppen:
Euphydryas phaeton (Drury, 1773) – Baltimore Checkerspot
Hypodryas-artsgruppen:
Euphydryas maturna (Linnaeus, 1758) – finnes i Sverige og Finland, ikke i Norge
Euphydryas ichnea (Boisduval, 1833)
Euphydryas cynthia (Schiffermüller, 1775)
Iduns rutevinge, Euphydryas iduna (Dalman, 1816) – finnes fra Nordland og nordover i Norge
Euphydryas gillettii (Barnes, 1897)
Occidryas-artsgruppen:
Euphydryas anicia (Doubleday, 1847)
Euphydryas chalcedona (Doubleday, 1847)
Euphydryas editha (Boisduval, 1852)
Eurodryas-artsgruppen:
Euphydryas aurinia (Rottemburg, 1775) – finnes i Sverige og Finland, ikke i Norge
Euphydryas glaciegenita (Verity, 1928)
Euphydryas provincialis (Boisduval, 1828)
Euphydryas merope (Prunner, 1798)
Euphydryas orientalis (Herrich-Schäffer, 1851)
Euphydryas asiatica (Staudinger, 1881)
Euphydryas sibirica (Staudinger, 1871)
Euphydryas desfontainii (Godart, 1819)


== Kilder ==
Wahlberg, N. og Brower, A.V.Z.(2006) Euphydryas på Tree of life
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3


== Eksterne lenker ==
(en) Euphydryas i Encyclopedia of Life 
(en) Euphydryas i Global Biodiversity Information Facility 
(no) Euphydryas hos Artsdatabanken 
(sv) Euphydryas hos Dyntaxa 
(en) Euphydryas hos Fauna Europaea 
(en) Euphydryas hos ITIS 
(en) Euphydryas hos NCBI 
(en) Kategori:Euphydryas – bilder, video eller lyd på Wikimedia Commons 
Euphydryas – detaljert informasjon på Wikispecies 
Markku Savela's Lepidoptera and some other life forms: Sjekkliste over artene. Hentet 1.1. 2012
Svenska Fjärilar, med bildegalleri
Norges sommerfugler